"Ir a chatscha è libertad"
Intervistas cun trais chatschadurs giuvens

Dad Anita Simeon, Conradin Klaiss e David Truttmann

Tge fiss Tia preda/(Tes butin da siemi?
Tenor la lescha che nus avain ussa, fiss quai in "ungerader zwölfer". Quel è anc permess.

Tge Ta va sin la gnerva tar Tes concurrents-chatschadurs?
A mintgin fiss da laschar far quai ch'el vul e quai ch'è anc permess. Quai n'è betg adina iI cas. Mintgin duess pudair schluppettar quai ch'i vul - sch'igl è permess. In zichel mal iI venter, quasi datti dapertut. Tscherts chatschadurs han er pli u main reservà in revier e n'acceptan betg sch'in auter vuless er ir là a chatscha. Quai n'è betg uschè flot. A la fin dals quints po mintgin ir dapertut en iI chantun a chatscha.

Tradeschas, nua che Ti vas a chatscha ils emprims dis?
Per dir la vardad: jau na sai anc betg precis. Sco ditg, avant giev jau giu Sent a chatscha. Quest onn vegn jau segir en iI territori da Zernez/Susch. Precis na sai jau anc betg.

Curdin Cantieni (24) da Tavanasa, per la terza giada a chatscha

PUNTS: Quant ditg vas quest onn a chatscha en isolaziun?
Curdin Cantieni: jau prend duas emnas vacanzas, e la terz'emna da chatscha vegn jau mintgamai ad ir la saira.

Tge vul dir per Tai "ir a chatscha"?
Ir a chatscha è insaco libertad, vegnir unics cun la natira, esser en la natira, esser en in auter mund, emblidar ils quitads, tschentar giu. Sche ti vesas in animaI en iI guaud dat quai a ti in grond sentiment da libertad, ti na pos strusch metter avant che ti has in per kilometers pli engiu in mund "normal".

Tge è Tia preda/Tes butin da siemi? 
Atgnamain din ins: Ad in vair chatschadur avess la corna betg da muntar uschè bler. L'idea da la chatscha è gea da tegnair l'equiliber tranter la natira selvadia e noss mund "normal". Igl è dentant cler che en iI cor da mintga chatschadur è iI siemi plitost da sajettar in bel taur-tschierv ubain in bel chamutsch che da sajettar in giuven, schebain ch'igl è necessari ch'i vegn prì or da mintga classa da vegliadetgna in animal. In grond plaschair has natiralmain sche ti sajettas in grond animal cun ina bella corna. Insaco fai era mal da sajettar mo in giuvenot.

Tge Ta va sin la gnerva tar Tes concurrents-chatschadurs?
Tar nus na ves jau betg la chatscha sco concurrenza. Mintgatant èsi però donn ch'i vegn tentà in I'auter, sch'ils ins n'han forsa anc sajettà nagut. Chatschadurs dattan mintgatant l'impressiun ch'els na possian propi cuir la chatscha dad auters, era sch'els tanschan iI maun per gratular. Uschè ditg che eIs n'han anc sajettà nagut e forsa ina tscherta scuidanza avant maun.

Tradeschas, nua che Ti vas a chatscha ils emprims dis?
Jau sun anc vi da studegiar nua exact, ils plans definitivs n'èn betg anc fatgs. Normalmain din ins dentant betg nua ch'ins va. Ins po discurrer tranter ils collegas, per betg esser tuttenina tuts en iI medem lieu. Ins sa era ch'ils ins van plitost en quella regiun, ils auters en I'autra, ma I'emprim di da chatscha na pos ti betg ir suenter quai.

Linus Berther da Sedrun. 

Quant ditg vas quest onn a chatscha – en isolaziun?
Linus Berther: Dus emnas.

Tge vul dir per Tai ir a chatscha? 
Esser en la natira ed era avair il confrunt cun tala. Impurtant è natiralmain er la cumpagnia, la camaradaria, nus essan numnadamain en sis en ina tegia. Il temp da chatscha è per mai er in temp da recreaziun, la preda n'è betg uschè impurtanta.

Tge è Tia preda/Tes butin da siemi? 
Quella hai jau gia gì. Ma atgnamain sun jau cuntent, sche la preda è lubida.

Tge Ta va sin la gnerva tar Tes concurrents-chatschadurs? 
Las scuidanzas.

Tradeschas, nua che Ti vas a chatscha ils emprims dis? 
En la regiun Tujetsch.